Drie vas oor R10 m se heroïeneTwee mans en ‘n vrou is in Sinoville, noord van Pretoria, in hegtenis geneem vir dwelmhandel. Kapt. Paul Ramaloka, woordvoerder van die Valke, sê ‘n 26-jarige Suid-Afrikaanse vrou, ‘n 49-jarige Nigeriër en ‘n 28-jarige man van Ghana is in hegtenis geneem. Ramaloko sê die Valke het ‘n wenk ontvang waarna hulle die drie se motor van die pad af getrek het. “Daar is op 11kg se heroïene ter waarde van meer as R10 miljoen sowel as ‘n aansienlike bedrag kontant beslag gelê nadat hulle motor deursoek is.” Ramaloko sê daar is ook ‘n gesteelde voertuig en nog kontant by die drie se woonplek gevind. Hy sê die drie het glo met dwelms gehandel tussen Pretoria en Johannesburg. Die verdagtes sal na verwagting Dinsdag in die Pretoria-landdroshof verskyn.